کیا قرآن کے مطابق غلام عورت (ملک یمین) سے جنسی تعلق کے لیے نکاح کرنا ضروری ہے؟
ان تمام نکات پر تفصیلی گفتگو غامدی صاحب اور ان کے شاگردوں نے تحریر اور ویڈیو دونوں شکلوں میں پیش کر دیے ہیں۔ لونڈی کے ساتھ اس کا مالک نکاح نہیں کرتا تھا۔ اور اس کے بغیر جنسی تعلق قائم کر لیا جاتا تھا۔ یہ اس لیے کہ نکاح ہو یا لونڈی کو ملکیت میں لانا دونوں میں یہ اعلان پایا جاتا تھا کہ اس عورت سے جنسی تعلق قائم کیا جایے گا۔ لونڈی سے نکاح بھی کیا جا سکتا تھا۔ اس کا درجہ بیوی کا ہو جاتا تھا۔ درج بالا آیت میں لوگوں کو ان لونڈیوں سے نکاح کی اجازت دی گئی ہے جو کسی دوسرے کی ملکیت میں ہوں۔ مالک کی اجازت سے اس کی لونڈی سے نکاح کیا جا سکتا تھا۔ اس صورت میں مالک اس لونڈی سے جسمانی تعلق نہیں رکھتا تھا۔ یہ غلامی کے دور کے مسائل ہیں۔ اسلام کو غلامی کا ادارہ ورثے میں ملا اور اس نے بتدریج اسے ختم کیا اس دوران میں اس سے متلعق درپیش مسائل پر لوگوں کی رہنمائی کی۔